CELEX: 52013PC0174
Language: et
Date: 2013-04-03
Title: Ettepanek: EUROOPA PARLAMENDI JA NÕUKOGU MÄÄRUS, laevade ning nafta- ja gaasirajatiste põhjustatud merereostuse tõrjega seotud Euroopa Meresõiduohutuse Ameti tegevuse mitmeaastase rahastamise kohta

|
			
		
		
		52013PC0174
		
			Ettepanek: EUROOPA PARLAMENDI JA NÕUKOGU MÄÄRUS, laevade ning nafta- ja gaasirajatiste põhjustatud merereostuse tõrjega seotud Euroopa Meresõiduohutuse Ameti tegevuse mitmeaastase rahastamise kohta /* COM/2013/0174 final - 2013/0092 (COD) */
			
				
		
		
			
			   	SELETUSKIRI
1.
ETTEPANEKU EESMÄRK
2002. aastal loodud[1] Euroopa Meresõiduohutuse
Ametile (edaspidi „amet” või „EMSA”) anti 2004. aastal ülesanded merereostuse
tõrje valdkonnas[2].
Arvestades, et ameti vastutus merereostuse tõrje eest on pikaajaline, sõltub
sellekohaste ülesannete tõhus ja põhjalik täitmine mitmeaastasel kulukohustusel
põhinevatest asjaomastest rahalistest tagatistest Seepärast nägi ELi
seadusandja 2006. aastal ette ameti laevareostuse tõrje mitmeaastase
rahastamise ajavahemikuks 2007–2013[3].
Käesoleva õigusakti ettepanekuga soovitakse uue finantsperspektiivi[4] raames uuendada mitmeaastast
rahastamist ajavahemikuks 2014–2020.
2.
KAVANDATUD MEETME PÕHJENDUS
2.1. Taust
Amet loodi 2002. aastal pärast seda, kui
naftatankeriga Erika oli 1999. aasta detsembris toimunud suur laevaõnnetus, mis
põhjustas ulatusliku reostuse. 2002. aasta novembris naftatankeri Prestige
õnnetusest põhjustatud naftareostust silmas pidades anti ametile eriülesanded
ja -kohustused laevareostuse tõrje valdkonnas. 2004. aasta oktoobris võttis
amet vastu naftareostuseks valmisoleku ja reostustõrje tegevuskava (edaspidi
„tegevuskava”). 2007. aasta juunis võeti vastu teine, ohtlike ja kahjulike
ainete reostuseks valmisoleku ja reostustõrje tegevuskava[5]. EMSA haldusnõukogu ajakohastab
mõlemat tegevuskava ameti iga-aastaste tööprogrammide raames.
2010. aasta märtsis kiitis haldusnõukogu heaks
viieaastase strateegia,[6]
mis hõlmab kaht laevareostuse tõrjega seotud teemat. Esiteks edendatakse
kaheksanda teema all EMSA osa seoses laevade ebaseaduslike heidetega
(jõustamisega seotud küsimused, CleanSeaNeti täiendav tõhustamine laeva
asukohta käsitleva teabe integreerimisega). Teiseks käsitleb kaheteistkümnes
teema merereostuseks valmisolekut ja reostustõrjet.
Ning lõpuks tegi komisjon 2010. aasta
oktoobris ettepaneku EMSA määruse muutmiseks, millega nähakse muu hulgas ette
reostustõrjetegevuse oluline laiendamine, et hõlmata avamere nafta- ja
gaasirajatiste põhjustatud õnnetused[7].
Lisaks soovitatakse kõnealuses ettepanekus laiendada EMSA abi (sh
reostustõrjet) ELi naaberriikidele. 2012. aasta aprillis saavutasid
Euroopa Parlament ja nõukogu ettepaneku osas kokkuleppe ning 2013. aasta
jaanuaris vastuvõetud määruses[8]
kinnitatakse eespool nimetatud sätteid.
2.2. EMSA praegused ülesanded reostustõrje
valdkonnas
Vastavalt määrusele (EÜ) nr 2038/2006 ja
laevade põhjustatud merereostust käsitlevale direktiivile 2005/35/EÜ[9] on ameti kolm põhiülesannet
laevareostuse tõrje valdkonnas järgmised.
a) praktilise abi osutamine
liikmesriikidele 
Ameti käsutuses on pidevas valmisolekus
olevate naftareostustõrjelaevade võrgustik, mis aitab naftareostuse korral
täiendada liikmesriikide reostustõrjeressursse. Samuti pakub amet CleanSeaNeti
nimelist satelliidipõhist naftareostuse avastamise ja seire teenust ning MAR-ICE
võrgustiku kaudu teavet keemiareostuste kohta. Asjaomased rannikuriigid võivad
taotleda naftareostustõrjelaevade sekkumist ühenduse kodanikukaitse mehhanismi[10] kaudu. Tõrgeteta
integreerimine liikmesriikide reostustõrjemehhanismidega toimub riiklikel ja
piirkondlikel õppustel korrapärase osalemise kaudu. 
b) koostöö ja kooskõlastamine
Amet peab sidet nii liikmesriikide
reostustõrjeekspertide kui ka kehtivate piirkondlike kokkulepete
organisatsioonide ja Rahvusvahelise Mereorganisatsiooniga (IMO).
c) teavitamine
Amet kogub, analüüsib ja levitab teavet
merereostuse tõrje valdkonna parimate tavade, töövõtete ja uuenduste kohta.
 Tulemuste kokkuvõte (2007 – september 2012) 
 Järgnevalt on esitatud EMSA peamised merereostuseks valmisoleku ja reostustõrje teenused ning nendega seotud tulemused, mis on saavutatud kehtivat mitmeaastast rahastamisraamistikku kasutades. 
 Pidevas valmisolekus olevate naftareostustõrjelaevade võrgustik: 
 Praegu kehtib 16 lepingut, millega on hõlmatud kõik Euroopa Liidu merepiirkonnad. Üheaegselt on võimalik mobiliseerida ja 24 tunni jooksul sõiduvalmis seada 18 laeva, mille keskmine kogutud nafta ladustamismaht on umbes 3500 m3. || EMSA laevad on alates 2007. aastast osalenud 36 rahvusvahelisel (piiriülesel) operatiivõppusel. Õppustel osalemine hõlbustab EMSA teenuste integreerimist liikmesriikide reostustõrjemehhanismidega. 
 CleanSeaNet 
 Alates teenuse loomisest 2007. aasta aprillis on edastatud üle 12 000 satelliitfoto, keskmiselt üle 2000 foto aastas. || Seiret on teostatud rohkem kui 1 000 miljonil ruutkilomeetril. || Pärast „kohapealset” seiret on liikmesriigid kinnitanud umbes 200 heite ebaseaduslikku merrejuhtimist aastas. 
 Reostusjuhtumitele reageerimine 
 EMSA reostustõrjeteenuseid on alates 2007. aastast kasutatud kokku 25 reostusjuhtumi korral. Asjaomastele rannikuriikidele antav erakorraline abi hõlmas järgmist: reostustõrjelaevad, satelliitfotod, MAR-ICE'i aktiveerimine ja kohapealne ekspertiis. || Reostustõrjelaevad mobiliseeriti Euroopas erakorralise abi raames neljal korral. || Erakorralise abi raames osutati USA-le ühel korral varustusabi (puurimisplatvormi Deepwater Horizon juhtum). 
 Parim tava: arendamine ja edendamine 
 EMSA on korraldanud 20 ekspertide koosolekut ja seminari. (Lisaks tavapärasele liikmesriikide valveametnike CleanSeaNeti koolitusele ja/või koosolekutele võrgustiku laevade käitajatega.) || Avaldatud on seitse ülevaadet liikmesriikide valmisoleku- ja tõrjealaste strateegiate ja ressursside erinevate aspektide kohta. || Korraldatud on avalike teenistujate vahetusprogramm EMPOLLEX, mis on alates programmi käivitamisest 2008. aasta juunis hõlbustanud 21 eksperdi vahetust liikmesriikide vahel. || Välja on arendatud üks abivahend otsuste tegemiseks dispergeerivate ainete kasutamise kohta reostusjuhtumi korral. Vajadusel korraldatakse kooskõlastatud eriuuringuid (nt merrejuhtimisrajatiste uuring, ohutute platvormide uuring: ohtlikus keskkonnas töötavate laevade suhtes esitatavate nõuete väljatöötamine). 
2.3. Tulevased ülesanded
Nagu eespool selgitatud, anti EMSA-le
asutamismääruse muudatuste jõustumisel 2013. aasta jaanuaris reostustõrje
valdkonnas järgmised uued ülesanded:
a) EMSA praegused reostustõrjemeetmed laevade
põhjustatud reostuse korral hakkavad hõlmama ka nafta- ja gaasirajatiste
põhjustatud merereostust;
b) juba olemasolev EMSA CleanSeaNet hakkab
jälgima ka nafta- ja gaasirajatiste põhjustatud merereostuse ulatust ja
keskkonnamõju;
c) praegust geograafilist ulatust
(liikmesriigid ja läbirääkijariigid) laiendatakse Euroopa naabruspoliitika
partnerriikidele ja sadamariigi kontrolli käsitleva vastastikuse mõistmise
Pariisi memorandumi osalisriikidele. Seeläbi saab EMSA laevu kasutada liidu
kõigi merepiirkondade ulatuses.
Komisjon teeb ettepaneku, et ettenähtud summat
kasutataks ainult kahe esimese uue ülesande jaoks; algselt rahastamiseks
ettenähtud summat tuleks kasutada uute ülesannete elluviimiseks, ilma et see
kahjustaks praeguste ülesannet täitmist. Kolmandat uut ülesannet tuleks
rahastada olemasolevatest laienemispoliitikaga ja Euroopa naabruspoliitikaga
hõlmatud riikide jaoks ettenähtud ELi programmidest (programm SAFEMED Vahemere
jaoks ja TRACECA algatuse programmid Musta mere jaoks). Programmijuhtimise ja
eelarve seisukohalt peetakse asjakohasemaks rahastada kõnealust uut ülesannet
asjaomaste riikide suhtes juba kehtiva ELi toetusraamistiku kaudu. 
2.4. Hinnang EMSA praegusele tegevusele
reostustõrje valdkonnas
Kooskõlas määrusega (EÜ) 1406/2002 on amet
kuni 2012. aastani esitanud iga aasta 31. jaanuariks aruanded tegevuskavade
rahastamise kohta. Aruanded on kättesaadavad ameti veebisaidil. Alates 2013.
aastast lülitatakse aruandlus ameti iga-aastasesse tegevusaruandesse.
Lisaks esitas komisjon 2011. aasta mais
aruande määruse (EÜ) nr 2038/2006 rakendamise kohta[11]. Aruanne põhineb ameti
laiaulatuslikul kaastööl, mille on heaks kiitnud EMSA haldusnõukogu ning mis
hõlmab konsultatsioone sidusrühmadega ja üksikasjalikke stsenaariume[12]. Ameti tegevust jälgivad ja
kontrollivad EMSA haldusnõukogu (eelkõige tööprogrammi, eelarve ja aastaaruande
vastuvõtmise kaudu), kontrollikoda ja eelarvepädev asutus.
Kaks peamist hindamisest lähtuvat järeldust on
järgmised: 
1) reostustõrjele eraldatud eelarve on piisav
ja 
2) rahastatud meetmed on kulutõhusad, loovad
lisandväärtust ja neid hallatakse sobival viisil.
2.5. Kavandatud meetmete eelhindamine
Tehtud on eelhindamine, mis on lisatud
käesolevale ettepanekule (dokument SEC(2013)xxx). Selles leiab kinnitust
mitmeaastase finantsraamistiku kasulikkus ja tõhusus ning määratakse kindlaks
ettenähtud summa.
3.           Ettepaneku
õiguslik külg
3.1.        Õiguslik alus
Ettepaneku õiguslik alus on ELi toimimise
lepingu artikli 100 lõige 2, mis oli määruse 2038/2006 õiguslik
alus lepingu eelmises versioonis.
3.2.        Subsidiaarsuse ja
proportsionaalsuse põhimõte
Subsidiaarsuse ja proportsionaalsuse
põhimõttest peetakse kinni täiel määral, kuna ameti tegevus kujutab endast
Euroopa panust laevade ja avamererajatiste põhjustatud reostuse tõrje
diferentseeritud süsteemi. Enamik meetmeid võetakse asjaomaste rannikuriikide
palvel. Piirkondlikku tihedat kooskõlastustööd võiks illustreerida asjaolu, et
EL on järgmiste piirkondlike organisatsioonide lepinguosaline: 
·                        
Läänemere piirkonna merekeskkonna kaitse
konventsioon (Helsingi konventsioon, muudetud 1992); 
·                        
Vahemere merekeskkonna ja rannikuala kaitse
konventsioon (Barcelona konventsioon) ja mitmed selle protokollid; 
·                        
naftast ja muudest kahjulikest ainetest tuleneva
Põhjamere reostuse vastu võitlemist käsitlev koostööleping (Bonni leping); 
·                        
Kirde-Atlandi merekeskkonna kaitse konventsioon
(OSPARi konventsioon); 
·                        
Atlandi kirdeosas rannikute ja vete kaitset saaste
eest käsitlev koostööleping (Lissaboni leping) koos selle veel jõustumata
lisaprotokolliga. 
EL peab ka läbirääkimisi Musta mere reostuse
eest kaitsmise konventsiooniga (Bukaresti konventsioon) ühinemiseks.
3.3.        Õigusakti valik
Kõige sobivam õigusakt mitmeaastase
finantsraamistiku kehtestamiseks on määrus. See õigusakti liik valiti juba
2006. aastal.
4.           Mõju
eelarvele
Eespool esitatut arvesse võttes teeb komisjon
ettepaneku näha ajavahemikuks
1. jaanuar 2014–31. detsember 2020 taas ette uue
mitmeaastase finantsraamistiku kohane mitmeaastane finantspakett, mis
lülitatakse ELi eelarvesse. Kooskõlas komisjoni 2011. aasta juuni paketiga
„Strateegia „Euroopa 2020” aluseks olev eelarve” ja käibiva praktikaga tuleks
summa eraldada rubriigist 1 „Arukas ja kaasav majanduskasv”. Seega teeb
komisjon ettepaneku näha arvestusperioodiks ette 160,5 miljoni suurune summa.
Täiendavad üksikasjad on esitatud lisatud finantsselgituses ja eelhindamises.
Aastased summad peaks heaks kiitma eelarvepädev asutus kooskõlas
eelarvemenetlusega.
5.           Ettepaneku
sisu
Ettepanekus järgitakse määruse 2038/2006
ülesehitust, tehes sellesse vajalikke kohandusi. Ettepanek koosneb kaheksast
artiklist:
·                        
Artikkel 1: Eesmärk
·                        
Artikkel 2: Mõisted
·                        
Artikkel 3: Reguleerimisala
·                        
Artikkel 4: Euroopa Liidu poolne rahastamine
·                        
Artikkel 5: Olemasolevate ressursside kontrollimine
·                        
Artikkel 6: Euroopa Liidu finantshuvide kaitse
·                        
Artikkel 7: Vahehindamine
·                        
Artikkel 8: Jõustumine
2013/0092 (COD)
Ettepanek:
EUROOPA PARLAMENDI JA NÕUKOGU MÄÄRUS,
laevade ning nafta- ja gaasirajatiste
põhjustatud merereostuse tõrjega seotud Euroopa Meresõiduohutuse Ameti tegevuse
mitmeaastase rahastamise kohta
(EMPs kohaldatav tekst)
EUROOPA PARLAMENT JA NÕUKOGU,
võttes arvesse Euroopa Liidu toimimise
lepingut, eriti selle artikli 100 lõiget 2,
võttes arvesse Euroopa Komisjoni ettepanekut,
olles edastanud ettepaneku riikide
parlamentidele,
võttes arvesse Euroopa Majandus- ja
Sotsiaalkomitee arvamust[13],
võttes arvesse Regioonide Komitee arvamust[14],
toimides seadusandliku tavamenetluse kohaselt[15]
ning arvestades järgmist:
(1)       Euroopa Parlamendi ja nõukogu
27. juuni 2002. aasta määrusega (EÜ) nr 1406/2002[16] asutati Euroopa
Meresõiduohutuse Amet (edaspidi „amet”) meresõiduohutuse ning laevade
põhjustatud merereostuse vältimise kõrge, ühetaolise ja tõhusa taseme
tagamiseks.
(2)       Euroopa Parlamendi ja nõukogu
31. märtsi 2004. aasta määrusega (EÜ) nr 724/2004,[17] millega muudetakse määrust
(EÜ) nr 1406/2002, määrati ametile ülesanded laevade põhjustatud merereostuse
vältimise ja reostustõrje valdkonnas vastusena Euroopa vetes toimunud
õnnetustele, eelkõige õnnetustele naftatankeritega Erika ja Prestige.
(3)       Euroopa Parlamendi ja nõukogu
15. jaanuari 2013. aasta määrusega (EL) nr 100/2013,[18] millega muudetakse määrust
(EÜ) nr 1406/2002, määrati ametile ülesanded nafta- ja gaasirajatiste
põhjustatud merereostuse tõrje valdkonnas ning laiendati ameti teenuseid
laienemispoliitika ja Euroopa naabruspoliitikaga hõlmatud riikidele.
(4)       Euroopa Parlamendi ja nõukogu
18. detsembri 2006. aasta määrusega (EÜ) nr 2038/2006[19] kehtestati Euroopa
Meresõiduohutuse Ameti laevareostuse vastase tegevuse mitmeaastane rahastamine,
mis lõpeb 31. detsembril 2013.
(5)       Laevade põhjustatud reostuse
vältimiseks ja reostustõrjeks seatud ülesannete täitmiseks võttis ameti
haldusnõukogu 22. oktoobril 2004 vastu tegevuskava naftareostuseks valmisoleku
ja reostustõrje kohta (edaspidi „tegevuskava”), millega määratakse kindlaks
ameti naftareostuse vastased meetmed ja milles seatakse eesmärgiks ametile
eraldatavate rahaliste vahendite optimaalne kasutamine. 12. juunil 2007
võttis haldusnõukogu vastu ohtlike ja kahjulike ainete reostuseks valmisoleku
ja reostustõrje tegevuskava. Määruse (EÜ) nr 1406/2002 artikli 15 kohaselt
ajakohastatakse mõlemat tegevuskava igal aastal ameti iga-aastase tööprogrammi
raames.
(6)       Ameti tegevuskavades
määratletud reostusvastaseid meetmeid hõlmav tegevus on seotud teavituse,
koostöö ja koordineerimisega ning eelkõige asjaomastele riikidele nende soovi
korral osutatava operatiivabiga täiendavate reostustõrjelaevade näol, et
võidelda naftareostuse ja muu, näiteks ohtlikest ja mürgistest ainetest
tingitud reostuse vastu. Amet peaks erilist tähelepanu pöörama piirkondadele,
mida peetakse kõige ohustatumateks, jätmata kõrvale ühtegi muud abivajavat piirkonda.
(7)       Ameti sellealane tegevus ei
tohiks vabastada rannikuriike vastutusest omada sobivaid reostustõrjemehhanisme
ja peaks kokku sobima antud valdkonnas kehtiva vastastikuse abistamise
koostöökorraga. EL on juba ühinenud mitme piirkondliku organisatsiooniga ning
valmistab ette ühinemist veel muude piirkondlike organisatsioonidega.
(8)       Ameti tegevust tuleks
kooskõlastada meetmetega, mida võetakse selliste kahepoolsete ja piirkondlike
lepingute raames, millega EL on ühinenud. Merereostuse korral peaks amet
abistama asjaomast liikmesriiki / asjaomaseid liikmesriike, kelle juhtimisel
puhastusoperatsioone läbi viiakse.
(9)       Amet peaks etendama tähtsat
osa satelliitfotode teenuse haldamisel ja edasiarendamisel seireks, reostuse
kiireks avastamiseks ja selle põhjustanud laevade või nafta- ja gaasirajatiste
tuvastamiseks. Kõnealune süsteem peaks parandama andmete kättesaadavust ning
reostustõrje tulemuslikkust.
(10)     Ameti poolt asjaomastele
riikidele täiendavate vahendite eraldamine peaks toimuma ühenduse kodanikukaitse
mehhanismi kaudu, mis kehtestati nõukogu 8. novembri 2007. aasta otsusega
2007/779/EÜ, Euratom[20].
(11)     Täieliku rakendamise
kindlustamiseks tuleks ametile tagada elujõuline ja kulutõhus
rahastamissüsteem, eelkõige seoses ameti operatiivabiga asjaomastele riikidele.
(12)     Selleks on vaja reostustõrje
ja sellega seotud muu tegevuse valdkonnas ametile usaldatud ülesannete
rahastamiseks ette näha vajalikud rahalised tagatised mitmeaastase
kulukohustuse alusel. Ühendusepoolsed aastased summad peaks määrama
eelarvepädev asutus kooskõlas iga-aastase eelarvemenetlusega.
(13)     Kooskõlas uue mitmeaastase
finantsraamistikuga peaksid reostustõrjeks eraldatavad summad hõlmama
ajavahemikku
1. jaanuar 2014 – 31. detsember 2020. Seepärast
tuleks ette näha sama ajavahemikku hõlmav rahastamispakett.
(14)     Ameti toetust
laienemispoliitika ja Euroopa naabruspoliitikaga hõlmatud riikidele tuleks
rahastada nende riikide jaoks ettenähtud olemasolevatest ELi programmidest ja
see toetus ei tohiks seepärast olla kõnealuse mitmeaastase finantsraamistiku
osa.
(15)     Kulukohustuste optimaalseks
jaotamiseks ja laevareostuse tõrje meetmetes tehtavate muudatuste
arvessevõtmiseks tuleb tagada konkreetsete meetmete vajaduse pidev
kontrollimine, mis võimaldaks vajaduse korral iga-aastasi kulukohustusi
korrigeerida.
(16)     Kooskõlas määrusega (EL) nr
100/2013, millega muudetakse määrust (EÜ) nr 1406/2002, peaks amet oma
aastaaruandes esitama aruande mitmeaastase raamistiku rahaliste vahendite
kasutamise kohta,
ON VASTU VÕTNUD KÄESOLEVA MÄÄRUSE:
Artikkel 1
Reguleerimisese
Käesoleva määrusega kehtestatakse üksikasjalik
kord liidu rahalise panuse andmiseks Euroopa Meresõiduohutuse Ameti eelarvesse,
et amet saaks täita talle määratud ülesandeid laevade ning avamere nafta- ja
gaasirajatiste põhjustatud merereostuse tõrje valdkonnas vastavalt määruse
(EÜ) nr 1406/2002 artiklitele 1 ja 2.
Artikkel 2
Mõisted
Käesolevas määruses kasutatakse järgmisi
mõisteid:
a) „nafta” – mis tahes vormis nafta,
sealhulgas toornafta, kütteõli, rasked jäägid, naftajäätmed ja rafineeritud
tooted, vastavalt 1990. aasta rahvusvahelisele konventsioonile naftareostuseks
valmisoleku, reostustõrje ja sellealase koostöö kohta;
b) „ohtlikud ja mürgised ained” – mis tahes
aine, mis ei ole nafta ning mis kujutab merekeskkonda sattudes tõenäoliselt
ohtu inimtervisele, kahjustab elusressursse ja mereelu ning maastikku või
häirib muul viisil mere õiguspärast kasutamist, vastavalt 2000. aasta
protokollile ohtlikest ja mürgistest ainetest tingitud reostusjuhtumiteks
valmisoleku, reostustõrje ja sellealase koostöö kohta.
Artikkel 3
Reguleerimisala
Artiklis 1 osutatud liidupoolne rahaline panus
eraldatakse ametile eesmärgiga rahastada laevade ning avamere nafta- ja
gaasirajatiste põhjustatud merereostuse vastaseid meetmeid, näiteks meetmeid,
mis on ameti naftareostuseks valmisoleku ja reostustõrje tegevuskavas ning
ohtlike ja kahjulike ainete reostuseks valmisoleku ja reostustõrje
tegevuskavas, eelkõige neid, mis on seotud järgmisega:
a) teabe, eelkõige parimaid tavasid,
töövõtteid ja uuendusi (näiteks laevade mahutite tühjendamise seire vahendid ja
avamereplatvormide seire vahendid tegevusest tuleneva merrejuhtimise ja
juhuslike lekete kindlakstegemiseks) käsitleva teabe kogumine, analüüsimine ja
levitamine;
b) koostöö ja kooskõlastamine ning
liikmesriikidele ja komisjonile teadusliku ja tehnilise abi osutamine ELi
kodanikukaitse mehhanismi, Rahvusvahelise Mereorganisatsiooni ning asjaomaste
piirkondlike lepingutega ettenähtud meetmete raames;
c) operatiivabi ja laevade või avamere nafta-
ja gaasirajatiste põhjustatud tahtliku või juhusliku merereostuse korral
taotluse esitanud riikide reostustõrje toetamine täiendavate vahendite abil,
näiteks valve-reostustõrjelaevade, satelliitfotode ja varustusega.
Artikkel 4
Euroopa Liidu poolne rahastamine
Artiklis 3 nimetatud ülesannete täitmiseks
ajavahemikul 1. jaanuar 2014 – 31. detsember 2020 ettenähtud rahastamispakett
on 160 500 000 eurot, väljendatuna jooksevhindades.
Eelarvepädev asutus määrab iga-aastased
assigneeringud kindlaks finantsraamistiku piires. Sellega seoses tuleb tagada
liikmesriikidele antava operatiivabi vajalik rahastamine vastavalt artikli 3
punktile c.
Artikkel 5
Olemasolevate ressursside kontroll
Ameti poolt antava operatiivabi vajaduste
kindlaksmääramiseks, näiteks seoses täiendavate reostustõrjelaevadega, koostab
amet korrapäraselt ELi eri piirkondades asuvate riikliku ja võimaluse korral ka
erasektori reostustõrjemehhanismide ja nendega seotud reageerimisressursside
nimekirja.
Kõnealuse nimekirja koostamiseks vajaliku
teabe esitavad ametile liikmesriigid. 
Ameti haldusnõukogu võtab seda nimekirja
arvesse, enne kui teeb iga-aastaste tööprogrammide raames otsuse ameti
reostustõrjealaste meetmete kohta. 
Artikkel 6
Euroopa Liidu finantshuvide kaitse
1. Komisjon ja amet tagavad ELi finantshuvide
kaitse käesoleva määruse põhjal rahastatavate meetmete rakendamisel, kohaldades
ennetavaid meetmeid pettuse, korruptsiooni ja muude ebaseaduslike tegevuste
vastu, tõhusa kontrolli ja alusetult väljamakstud summade tagasinõudmise kaudu
ning eeskirjade eiramise tuvastamise korral tulemuslike, proportsionaalsete ja
hoiatavate karistuste määramisega vastavalt nõukogu määrustele
(EÜ, Euratom) nr 2988/95[21]
ja (Euratom, EÜ) nr 2185/96[22]
ning Euroopa Parlamendi ja nõukogu määrusele (EÜ) nr 1073/1999[23].
2. Käesoleva määruse põhjal rahastatavate ELi
meetmete puhul tähendab määruse (EÜ, Euratom) nr 2988/95 artikli 1 lõikes
2 nimetatud eeskirjade eiramine ELi õiguse mis tahes sätte rikkumist või
lepingulise kohustuse mis tahes täitmatajätmist ettevõtja tegevuse või
tegevusetuse kaudu, mis kahjustab või kahjustaks Euroopa Liidu üldeelarvet või
selle hallatavaid eelarveid mõne õigustamatu kuluartikli tõttu.
3. Komisjon ja amet tagavad oma vastavate
volituste raames, et ELi meetmete rahastamisel käesoleva määruse alusel
saavutatakse parim kulude ja tulude suhe.
Artikkel 7
Vahehindamine
Ametilt saadud andmete põhjal esitab komisjon
Euroopa Parlamendile ja nõukogule käesoleva määruse täitmise aruande hiljemalt
31. detsembriks 2017. Aruandes, mis koostatakse ameti haldusnõukogu pädevust
piiramata, tuuakse välja artiklis 4 osutatud liidupoolse rahalise panuse
kasutamise tulemused ajavahemikku 1. jaanuar 2014 – 31. detsember 2016
hõlmavate kulukohustuste ja kulude osas.
Kui see on asjakohane, võib komisjon nimetatud
aruande põhjal esitada ettepaneku käesoleva määruse muutmiseks, eelkõige
selleks, et võtta arvesse teaduse arengut laevade ning nafta- ja gaasirajatiste
põhjustatud merereostusega, eriti naftast või ohtlikest ja mürgistest ainetest
tingitud reostusega võitlemise valdkonnas.
Artikkel 8
Jõustumine
Käesolev määrus jõustub kahekümnendal päeval
pärast selle avaldamist Euroopa Liidu Teatajas.
Käesolev määrus on tervikuna siduv ja
vahetult kohaldatav kõigis liikmesriikides.
Brüssel,
Euroopa Parlamendi nimel                           Nõukogu
nimel
president                                                        eesistuja
[…]                                                                […]
ETTEPANEKULE LISATAV FINANTSSELGITUS
1.           ETTEPANEKU/ALGATUSE RAAMISTIK
1.1.        Ettepaneku/algatuse nimetus 
Ettepanek:
Euroopa Parlamendi ja nõukogu määrus (EL) nr … laevade ning nafta- ja
gaasirajatiste põhjustatud merereostuse tõrjega seotud Euroopa Meresõiduohutuse
Ameti tegevuse mitmeaastase rahastamise kohta
1.2.        Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile[24]
06:
Energeetika ja transport
0602:
Maismaa-, õhu- ja meretranspordipoliitika
060203:
Euroopa Meresõiduohutuse Amet
06020302:
Euroopa Meresõiduohutuse Amet, saastetõrjemeetmed
Laevade
ning nafta- ja gaasirajatiste põhjustatud merereostuse tõrjega seotud sätete
rakendamine.
1.3.        Ettepaneku/algatuse liik 
x Ettepanek/algatus
käsitleb uut meedet 
¨ Ettepanek/algatus
käsitleb uut meedet, mis tuleneb katseprojektist / ettevalmistavast meetmest[25] 
¨ (Ettepanek/algatus käsitleb olemasoleva meetme pikendamist 
¨ Ettepanek/algatus
käsitleb ümbersuunatud meedet 
1.4.        Eesmärgid
1.4.1.     Komisjoni mitmeaastased
strateegilised eesmärgid, mida ettepaneku/algatuse kaudu täidetakse 
Eesmärgid / ELi
lisandväärtus kooskõlas strateegiaga „Euroopa 2020”: 
Amet
aitab tagada ohutu, turvalise ja säästliku meretranspordi ELi majanduse ja ELi
kodanike jaoks. See on täiesti kooskõlas strateegia „Euroopa 2020” kolme
prioriteediga:
-
arukas majanduskasv: teadmiste- ja innovatsioonipõhise majanduse arendamine.
Amet aitab kaasa laevade kõige kõrgemate võimalike tehniliste standardite
väljaarendamisele, edendades seega teadmisi ja innovatsiooni;
-
jätkusuutlik kasv: ressursitõhusama, loodussäästlikuma ja
konkurentsivõimelisema majanduse edendamine. Amet aitab kaasa laevade
põhjustatud reostuse vältimisele ja merereostuse tõrjele eri piirkondades. Laevatransport
aitab täita juhtalgatust „Ressursitõhus Euroopa”. Amet täidab oma osa selle
rakendamises oma sektoris;
-
kaasav majanduskasv: kõrge tööhõivetasemega majanduse tugevdamine, et tagada
sotsiaalne ja territoriaalne ühtekuuluvus. Saarte ja äärepoolseimate
piirkondade jaoks on meretransport väga oluline element territoriaalse
ühtekuuluvuse ja ELi integratsiooni tagamisel. Amet aitab muuta meretransporti
ohutuks, turvaliseks ja ELi jaoks jätkusuutlikuks.
1.4.2.     Erieesmärgid ning asjaomased
tegevusalad vastavalt tegevuspõhise juhtimise ja eelarvestamise süsteemile 
Eelarve
valdkond 06 02 Erieesmärk nr 3         Parandada transpordiohutust
Asjaomased tegevusalad vastavalt tegevuspõhise juhtimise ja
eelarvestamise süsteemile 06020302 Euroopa
Meresõiduohutuse Amet
1.4.3.     Oodatavad tulemused ja mõju
Täpsustage, milline
peaks olema ettepaneku/algatuse oodatav mõju abisaajatele/sihtrühmale.
Näha
mitmeaastases plaanis ette rahalised tagatised ameti reostustõrjealase tegevuse
jaoks
1.4.4.     Tulemus- ja mõjunäitajad 
Täpsustage, milliste
näitajate alusel hinnatakse ettepaneku/algatuse elluviimist.
EMSA
on välja töötanud tulemusnäitajad, mis avaldatakse tema iga-aastastes
tööprogrammides. Neid jälgib pidevalt haldusnõukogu. Peamine järelevalvevahend
on ameti aastaaruanded.
1.5.        Ettepaneku/algatuse põhjendus

1.5.1.     Lühi- või pikaajalises
perspektiivis täidetavad vajadused 
Võimaldada
EMSA-l sõlmida mitmeaastaseid lepinguid ja teha vajalikku eelarveplaneerimist
1.5.2.     Euroopa Liidu meetme
lisandväärtus
ELi
kaasatus on sätestatud EMSA asutamismääruses (EÜ) nr 1406/2002 (muudetud);
käesolev ettepanek loob lisandväärtust, võimaldades paremini planeerida ja
kulutada ELi rahalisi vahendeid.
1.5.3.     Samalaadsetest kogemustest
saadud õppetunnid
Nii
EMSA eraldi hindamine 2008. aastal kui ka üldine ELi ametite hindamine
2009. aastal näitas, et amet loob lisandväärtust. 
2011.
aasta mais esitas komisjon vastavalt määruse 2038/2006 artiklile 8 viitenumbri
KOM(2011) 286 all oma vahearuande.
Komisjoni
siseauditi talitus (IAS) tegi 2009. aastal sihtotstarbelise auditi pidevas
valmisolekus olevate naftareostustõrjelaevade võrgustiku kohta.
1.5.4.     Kooskõla ja võimalik koostoime
muude asjaomaste meetmetega
Ettepanek
on kooskõlas ELi meresõiduohutuse poliitika ja õigusaktidega, eriti EMSA
asutamise määrusega (EL) nr 100/2013 ameti volituste läbivaatamise kohta.
Ettepanek on määruse (EÜ) nr 2038/2006 järelmeede, mis kehtib 2013. aasta
lõpuni.
1.6.        Meetme kestus ja mõju 
x Piiratud kestusega
ettepanek/algatus 
–     
x Ettepanek/algatus hõlmab ajavahemikku 1.1.2014–31.12.2020
–     
x Finantsmõju ajavahemikul 2014–2020 (lisanduvad tasumata maksed)
o Piiramatu kestusega
ettepanek/algatus
1.7.        Ettenähtud eelarve täitmise
viisid[26] 
¨ Otsene tsentraliseeritud eelarve täitmine komisjoni poolt 
x Kaudne tsentraliseeritud eelarve täitmine, mille puhul eelarve täitmise ülesanded on delegeeritud:
–     
¨  rakendusametitele 
–     
x ühenduste asutatud asutustele[27]

–     
¨  riigi avalik-õiguslikele asutustele või avalikke teenuseid
osutavatele asutustele 
–     
¨  isikutele, kellele on delegeeritud konkreetsete meetmete rakendamine
Euroopa Liidu lepingu V jaotise kohaselt ja kes on kindlaks määratud
asjaomases alusaktis finantsmääruse artikli 49 tähenduses 
¨ Eelarve täitmine koostöös liikmesriikidega 
¨ Detsentraliseeritud eelarve täitmine koostöös kolmandate riikidega 
¨ Eelarve täitmine ühiselt rahvusvaheliste organisatsioonidega (täpsustage)
2.           HALDUSMEETMED 
2.1.        Järelevalve ja aruandluse
eeskirjad 
Täpsustage tingimused
ja sagedus.
Kõik
ELi ametid töötavad range järelevalve süsteemis, mis hõlmab siseauditit,
komisjoni siseauditi talitust, haldusnõukogu, komisjoni, kontrollikoda ja
eelarvepädevaid institutsioone. Kõnealuse, EMSA asutamismääruses sätestatud
süsteemi rakendamist jätkatakse.
2.2.        Juhtimis- ja kontrollisüsteem

2.2.1.     Tuvastatud ohud 
Puuduvad
2.2.2.     Ettenähtud kontrollimeetod(id)

Ei
kohaldata
2.3.        Pettuste ja muude eeskirjade
eiramise ärahoidmise meetmed 
Täpsustage
rakendatavad või kavandatud ennetus- ja kaitsemeetmed
Kohaldatakse
jätkuvalt EMSA asutamismääruse artiklis 20 sätestatud pettustevastaseid
meetmeid. Lisaks on ettepanekus eraldi artikkel ELi finantshuvide kaitse kohta.
3.           ETTEPANEKU/ALGATUSE HINNANGULINE
FINANTSMÕJU 
3.1.        Mitmeaastase
finantsraamistiku rubriigid ja kulude eelarveread, mille mõju avaldub 
·      Olemasolevad eelarveread 
Järjestatud
mitmeaastase finantsraamistiku rubriikide ja iga rubriigi sees eelarveridade
kaupa
 Mitmeaastase finantsraamistiku rubriik || Eelarverida || Assigneeringute liik || Rahaline osalus 
 Number [Nimetus …………………………………….] || Liigendatud/ liigendamata ([28]) || EFTA[29] riigid || Kandidaatriigid[30] || Kolmandad riigid || Rahaline osalus finantsmääruse artikli 18 lõike 1 punkti aa tähenduses 
 1a || 06.02.03.02 [Osamaks EMSA III jaotisse „Saastetõrjemeetmed”] || Liigendatud || JAH || EI || EI || EI 
3.2.        Hinnanguline mõju kuludele 
3.2.1.     Üldine hinnanguline mõju
kuludele 
miljonites eurodes (kolm kohta pärast koma;
jooksevhindades)
 Järgmise mitmeaastase finantsraamistiku rubriik || 1 || Arukas ja kaasav majanduskasv || 
 || Peadirektoraat: Liikuvuse ja transpordi peadirektoraat ||   ||   || 2014 || 2015 || 2016 || 2017 || 2018 || 2019 || 2020 || KOKKU 
 ||  Tegevusassigneeringud ||   ||   ||   ||   ||   ||   ||   ||   
 || Eelarverida nr 06.02.03.02 || Kulukohustused || (1) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksed || (2) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 || Eriprogrammide eelarvest rahastatud haldusassigneeringud[31] ||   ||   ||   ||   ||   ||   ||   ||   
 || Eelarverida nr ei kohaldata ||   || (3) || 0 || 0 || 0 || 0 || 0 || 0 || 0 || 0 
 || Liikuvuse ja transpordi peadirektoraadi assigneeringud KOKKU || Kulukohustused || = 1 + 3 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksed || = 2 + 3 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Tegevusassigneeringud KOKKU || Kulukohustused || (4) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksed || (5) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Eriprogrammide vahenditest rahastatavad haldusassigneeringud KOKKU ei kohaldata || (6) || 0 || 0 || 0 || 0 || 0 || 0 || 0 || 0 
 || TOTAL appropriations Mitmeaastase finantsraamistiku RUBRIIGI 1 kohased assigneeringud KOKKU || Kulukohustused || = 4 + 6 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksed || = 5 + 6 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 Mitmeaastase finantsraamistiku rubriik: || 5 || „Halduskulud” 
Miljonites eurodes (3 kohta pärast koma)
   ||   ||   || 2014 || 2015 || 2016 || 2017 || 2018 || 2019 || 2020 || KOKKU 
 Peadirektoraat: Liikuvuse ja transpordi peadirektoraat || 
  Personalikulud || 0 || 0 || 0 || 0 || 0 || 0 || 0 || 0 
  Muud halduskulud || 0 || 0 || 0 || 0 || 0 || 0 || 0 || 0 
 Liikuvuse ja transpordi peadirektoraat KOKKU || Assigneeringud || 0 || 0 || 0 || 0 || 0 || 0 || 0 || 0 
 Mitmeaastase finantsraamistiku RUBRIIGI 5 kohased assigneeringud KOKKU || (Kulukohustuste kogusumma = maksete kogusumma) || 0 || 0 || 0 || 0 || 0 || 0 || 0 || 0 
Miljonites eurodes (3 kohta pärast koma)
   ||   ||   || 2014 || 2015 || 2016 || 2017 || 2018 || 2019 || 2020 || KOKKU 
 Mitmeaastase finantsraamistiku RUBRIIKIDE 1–5 kohased assigneeringud KOKKU || Kulukohustused || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 Maksed || 19,926 || 22,239 || 23,318 || 20,245 || 23,268 || 23,833 || 25,175 || 158,004 
3.2.2.     Hinnanguline mõju
tegevusassigneeringutele 
–     
¨  Ettepanek/algatus ei hõlma tegevusassigneeringute kasutamist 
–     
x Ettepanek/algatus hõlmab tegevusassigneeringute kasutamist, mis toimub
järgmiselt:
Kulukohustuste assigneeringud miljonites eurodes (kolm
kohta pärast koma)
 Täpsustada eesmärgid ja väljundid   ò ||   ||   || 2014 || 2015 || 2016 || 2017 || 2018 || 2019 || 2020 || KOKKU 
 VÄLJUNDID 
 Väljundi liik || Väljundi keskmine kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv kokku || Kulud kokku 
 Parandada transpordiohutust ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Tõrjelaevade võrgustik[32] || Üheaegseks kaasamiseks saadaval olevate laevade arv || ca 0,95 milj EUR laeva kohta aastas || 19 || 15,620 || 19 || 16,150 || 19 || 17,100 || 19 || 17,600 || 19 || 19,975 || 19 || 20,000 || 19 || 21,000 || 19 || 127,445 
 CleanSeaNet || Aastas käideldud satelliitfotode arv || ca 2,05 EUR satelliitfoto kohta || 2000 || 3,605 || 2000 || 3,850 || 2000 || 3,900 || 2000 || 4,550 || 2000 || 4,050 || 2000 || 4,350 || 2000 || 4,400 || 14,000 || 28,705 
 Koostöö ja kooskõlastamine / Teavitamine || Ühistegevused liikmesriikidega, sh koolitus ja uuringud || Ei ole mõõdetav || Ei kohaldata || 0,450 || Ei kohaldata || 0,600 || Ei kohaldata || 0,600 || Ei kohaldata || 0,650 || Ei kohaldata || 0,650 || Ei kohaldata || 0,700 || Ei kohaldata || 0,700 || Ei kohaldata || 4,350 
 KULUD KOKKU ||   || 19,675 ||   || 20,600 ||   || 21,600 ||   || 22,800 ||   || 24,675 ||   || 25,050 ||   || 26,100 ||   || 160,500 
3.2.3.     Hinnanguline mõju
haldusassigneeringutele
3.2.3.1.  Ülevaade 
–     
x Ettepanek/algatus ei hõlma haldusassigneeringute kasutamist 
–     
o  Ettepanek/algatus hõlmab haldusassigneeringute kasutamist, mis toimub
järgmiselt:
Miljonites eurodes (3
kohta pärast koma)
   || 2014 || 2015 || 2016 || 2017 || 2018 || 2019 || 2020 || KOKKU 
 Mitmeaastase finantsraamistiku RUBRIIK 5 ||   ||   ||   ||   ||   ||   ||   ||   
 Personalikulud || 0 || 0 || 0 || 0 || 0 || 0 || 0 || 0 
 Muud halduskulud || 0 || 0 || 0 || 0 || 0 || 0 || 0 || 0 
 Mitmeaastase finantsraamistiku RUBRIIK 5 kokku || 0 || 0 || 0 || 0 || 0 || 0 || 0 || 0 
 KOKKU || 0 || 0 || 0 || 0 || 0 || 0 || 0 || 0 
3.2.3.2.   Hinnanguline personalivajadus 
–     
x Ettepanek/algatus ei hõlma personali kasutamist 
–     
o  Ettepanek/algatus hõlmab personali kasutamist, mis toimub järgmiselt:
3.2.4.     Kooskõla kehtiva mitmeaastase
finantsraamistikuga 
–     
o  Ettepanek/algatus on kooskõlas kehtiva mitmeaastase
finantsraamistikuga
–     
¨  Ettepanekuga/algatusega kaasneb mitmeaastase finantsraamistiku asjaomase
rubriigi ümberplaneerimine.
Selgitage ümberplaneerimist, osutades asjaomastele
rubriikidele, eelarveridadele ja summadele.
Ettepanek hõlmab mitmeaastast finantsraamistikku
ajavahemikuks 2014–2020.
–     
¨  Ettepanekuga/algatusega seoses on vajalik paindlikkusinstrumendi
kohaldamine või mitmeaastase finantsraamistiku läbivaatamine[33].
Selgitage ümberplaneerimist, osutades asjaomastele
rubriikidele, eelarveridadele ja summadele.
3.2.5.     Kolmandate isikute rahaline
osalus 
–     
Ettepanek/algatus hõlmab kaasrahastamist, mille
hinnanguline summa on järgmine:
Assigneeringud miljonites eurodes (kolm kohta pärast
koma)
   || 2014 || 2015 || 2016 || 2017 || 2018 || 2019 || 2020 || Kulud 
 EFTA sissemakse Norralt ja Islandilt arvutatud 2% tasemel eelarvest || 0,472 || 0,407 || 0,466 || 0,407 || 0,481 || 0,481 || 0,496 || 3,210 
 Kaasrahastatavad assigneeringud KOKKU || 20,147 || 21,007 || 22,066 || 23,207 || 25,156 || 25,531 || 26,596 || 163,710 
3.3.        Hinnanguline mõju tuludele 
–     
Ettepanekul/algatusel puudub finantsmõju tuludele.
[1]               Euroopa Parlamendi ja nõukogu määrus (EÜ) nr 1406/2002, 27.
juuni 2002, millega luuakse Euroopa Meresõiduohutuse Amet (EÜT L 208, 5.8.2002,
lk 1).
[2]               Euroopa Parlamendi ja nõukogu määrus (EÜ) nr 724/2004, 31.
märts 2004 (ELT L 129, 31.4.2004, lk 1).
[3]               Euroopa Parlamendi ja nõukogu määrus (EÜ) nr 2038/2006, 18.
detsember 2006, Euroopa Meresõiduohutuse Ameti laevareostuse vastase tegevuse
mitmeaastase rahastamise ja määruse (EÜ) nr 1406/2002 muutmise kohta (ELT L 394,
30.12.2006, lk 1. Vt ka parandus ELT L 30, 3.2.2007, lk 12).
[4]               „Euroopa 2020. aasta strateegia aluseks olev eelarve”
KOM(2011) 500 ja KOM(2011) 398, mõlemad kuupäevaga 29.6.2011.
[5]               Mõlemad tegevuskavad on kättesaadavad EMSA veebisaidil
järgmisel aadressil:  
http://www.emsa.europa.eu/opr-documents/action-plans.html.

[6]               Dokument on kättesaadav EMSA veebisaidil aadressil:               
http://www.emsa.europa.eu/documents/item/145-emsa-5-year-strategy.html.

[7]               KOM(2010) 611, 28.10.2010.
[8]               Euroopa Parlamendi ja nõukogu määrus (EL) nr 100/2013, 15.
jaanuar 2013, millega muudetakse määrust (EÜ) nr 1406/2002, millega luuakse
Euroopa Meresõiduohutuse Amet (ELT L 39, 9.2.2013, lk 30).
[9]               Euroopa Parlamendi ja nõukogu direktiiv 2005/35/EÜ, 7.
september 2005, mis käsitleb laevade põhjustatud merereostust ning karistuste
kehtestamist merereostusega seotud rikkumiste eest (ELT L 255, 30.9.2005, lk 11).
[10]             Nõukogu otsus 2007/779/EÜ, 8. november 2007, millega
kehtestatakse ühenduse kodanikukaitse mehhanism (ELT L 314, 1.12.2007, lk 9).
[11]             KOM(2011) 286, 23.5.2011.
[12]             EMSA kaastöö on kättesaadav aadressil http://www.emsa.europa.eu/opr-documents/item/617-multi-annual-funding-mid-term-report-emsas-contribution.html.

[13]             ELT C., lk..
[14]             ELT C., lk..
[15]             ELT C., lk..
[16]             EÜT L 208, 5.8.2002, lk 1.
[17]             ELT L 129, 31.4.2004, lk 1.
[18]             ELT L 39, 9.2.2013, lk 30.
[19]             ELT L 394, 30.12.2006, lk 1.
[20]             ELT L 314, 1.12.2007, lk 9.
[21]             EÜT L 312, 23.12.1995, lk 1.
[22]             EÜT L 292, 15.11.1996, lk 2.
[23]             EÜT L 136, 31.5.1999, lk 1.
[24]             ABM: tegevuspõhine juhtimine – ABB: tegevuspõhine
eelarvestamine.
[25]             Vastavalt finantsmääruse artikli 49 lõike 6
punktile a või b.
[26]             Eelarvetäitmisviise selgitatakse koos viidetega
finantsmäärusele veebisaidil BudgWeb: http://www.cc.cec/budg/man/budgmanag/budgmanag_en.html.
[27]             Määratletud finantsmääruse artiklis 185.
[28]             Liigendatud assigneeringud / liigendamata assigneeringud
[29]             EFTA: Euroopa Vabakaubanduse Assotsiatsioon. 
[30]             Kandidaatriigid ja vajaduse korral Lääne-Balkani
võimalikud kandidaatriigid.
[31]             Tehniline ja/või haldusabi ning ELi programmide ja/või
meetmete rakendamiseks antava toetusega seotud kulud (endised B..A read),
otsene teadustegevus, kaudne teadustegevus.
[32]             Hõlmab nii mereõppuste summasid kui ka 6,02 milj eurot,
mis on ette nähtud nafta- ja gaasirajatiste põhjustatud merereostuse tõrjeks.
[33]             Vt institutsioonidevahelise kokkuleppe punktid 19
ja 24.